Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Tilanne kiristyi Israelin pohjoisrajalla viikonlopun aikana.
Israelin ilmavoimat iski voimalla Iranin ja Syyrian kohteisiin Syyriassa.
Pääministeri Netanjahu palasi eilisiltana Israeliin -
historialliselta Tšadin-matkalta.
Maiden johtajat sopivat diplomaattisuhteiden solmimisesta.
Qatar on toimittamassa kolmatta avustuserää Gazalle, -
vaikka palestiinalaiset mellakoivat rajusti Israelin―Gazan raja-aidalla.
Tilanne Israelin pohjoisrajalla on kiihtynyt viikonlopun aikana.
Israelin ilmavoimat iski voimalla Iranin ja Syyrian kohteisiin Syyriassa.
Tilanne kiristyi sunnuntaiaamuna, jolloin Israelin ilmavoimien -
väitetään iskeneen Iranin kohteisiin Etelä-Syyriassa.
Syyrian valtiollinen Sana-uutistoimisto siteerasi syyrialaista sotilaslähdettä:-
"Syyrian ilmapuolustus torjui Israelin ilmaiskun, -
jonka kohde oli Etelä-Syyriassa".
Israelin puolustusvoimien tiedottaja ei vastannut TV7:n kommenttipyyntöön.
Tšadissa virkavierailulla ollut pääministeri Netanjahu -
sanoi ennen Israeliin palaamista: -
"Israel iskee Iranin infrastruktuuria vastaan Syyriassa -
ja satuttaa kaikkia, jotka yrittävät satuttaa Israelia".
Meillä on pysyvä toimintaperiaate: Iskemme Iranin kohteisiin Syyriassa -
ja satutamme kaikkia, jotka yrittävät satuttaa meitä".
Linja pysyy, olinpa Israelissa tai historiallisella vierailulla Tšadissa.
Useita tunteja Israelin väitetyn iskun jälkeen -
Syyriasta ammuttiin maasta maahan -ohjus Israelin Golanille.
Iron Dome -kilpi torjui ohjuksen, kertoo puolustusvoimien tiedotusyksikkö.
TV7 kuuli sotilaslähteeltä Israelista, että torjuntaohjuksia ammuttiin useita.
Se kielii, että Israelia kohti tuli keskipitkän kantaman ohjus, -
joka kantoi raskasta, lähes puolitonnista sotakärkeä.
Lähde kertoi, että ohjuksen ampujana pidetään Iranin joukkoja Syyriassa -
ja että niiden kohteena oli israelilaiset siviilit.
Tuhansia lomailijoita oli Hermonin laskettelukeskuksessa, -
joka avattiin muutama päivä sitten.
Tilannearvion jälkeen laskettelukeskus suljettiin yleisöltä.
Golanin asukkaille ei ole annettu muuta ohjetta.
Tilanne oli pitkään rauhallinen mutta jännittynyt.
Viime yönä kello yksi Israelin ilmavoimat alkoi moukaroida -
Iranin kohteita eri puolella Syyriaa.
Israelin puolustusvoimat kertoi tuhonneensa sotatarvikevarastoja, -
kohteen Damaskoksen lentokentällä, tiedusteluaseman ja koulutusleirin.
Kaikki kohteet kuuluivat Iranin kaartin Quds-erikoisjoukoille.
Puolustusvoimat: "Iskun aikana Syyria ampui -
kymmeniä maasta ilmaan -ohjuksia, vaikka sitä oli kielletty."
Israelin ilmavoimat vastasi iskemällä Syyrian ilmapuolustuspattereihin.
Puolustusvoimat sanoi: "Israel estää jatkossakin määrätietoisesti Irania -
saamasta jalansijaa Syyriassa".
Se kielsi Syyrian hallintoa iskemästä ja sallimasta muiden iskeä Israeliin.
Se sanoi pitävänsä Syyrian hallintoa vastuussa tapahtumista Syyriassa.
Syyrian valtion uutistoimisto kertoi, että Israel iski Libanonin ilmatilasta,
Koillis-Galileasta ja Genesaretinjärven alueelta.
Raportin mukaan Syyrian ilmatorjunta pysäytti iskun sataprosenttisesti, -
kun edellisessä iskussa torjuttiin ohjuksista 90 prosenttia.
TV7 sai kuitenkin kuvamateriaalia Israelin puolustusvoimilta.
Sen mukaan iskut Iranin ja Syyrian kohteisiin onnistuivat selvästi.
Lisäksi lontoolainen SOHR- järjestö kertoo, -
että iskuissa kuoli ainakin yksitoista hallitusta kannattavaa sotilasta.
Damaskoksesta kerrottiin, että yöllä kuului kovia räjähdyksiä -
lähes tunnin ajan.
Kerrotaan myös, että Damaskokseen matkalla ollut iranilaiskone -
käskettiin palaamaan takaisin.
Iranin ilmavoimien komentaja kommentoi aamulla Israelin iskua -
sanomalla, että Iranin kärsimättömyys kasvaa.
Prikaatinkenraali Aziz Nasirzadeh sanoi valtiollisen tv:n kotisivuilla: -
"Ilmavoimien nuoret ovat valmiita ja kärsimättömiä -
iskemään sionistihallintoa vastaan ja hävittämään sen maan päältä."
Pääministeri Netanjahu palasi eilisiltana -
historialliselta vierailulta Tšadista.
Vierailun aikana hän sopi Tšadin presidentti Idriss Débyn kanssa -
diplomaattisuhteiden solmimisesta lähes 50 vuoden välirikon jälkeen.
Vierailu ja yhteisessä lehdistötilaisuu- dessa annettu virallinen ilmoitus -
ovat voittoja Netanjahulle, -
joka pyrkii solmimaan uusia liittolaisuuksia kehittyviin maihin, -
jotka perinteisesti ovat kannattaneet palestiinalaisia YK:ssa ja muualla.
Olen ensimmäinen maassanne vieraileva Israelin pääministeri.
Tämä on jatkumoa toiselle historialliselle vierailulle: -
Vierailitte Israelissa kaksi kuukautta sitten.
Nyt vierailen Tšadissa ensikertaa.
Olen täällä solmimassa virallisia diplomaattisuhteita.
Meille on merkittävää, että muslimienemmistöinen Tšad -
haluaa ystävyyttä Israelin kanssa.
On monia muitakin maita, mutta Afrikassa se on erityisen tärkeää.
Toivomme ystävyyttä muidenkin Afrikan maiden kanssa, -
ja olen iloinen, että muut seuraavat teidän jalanjälkiänne.
Netanjahu luetteli aloja, joilla maat pyrkivät yhteistyöhön.
Voimme tehdä paljon yhdessä.
Keskustelimme yhteistyön syventämisestä kaikilla aloilla.
Yksi on turvallisuus, mutta myös maanviljely, ruoka, vesi, energia, -
terveys ja moni muu.
Uskon, että yhteistyö johtaa parempaan, turvallisempaan -
ja vauraampaan tulevaisuuteen meillä molemmilla.
Lehdistötilaisuuden lopussa -
johtajat allekirjoittivat useita kahdenvälisiä sopimuksia.
Qatar on toimittamassa kolmatta erää avustaan Hamas-johtoiseen Gazaan.
Qatarin Gaza-lähettiläs al-Amadi kertoo, että kolmas erä toimitetaan -
myöhemmin tällä viikolla Israelin luvalla.
Aiemmat erät toimitettiin salkuissa käteisenä.
Tuleva 15 miljoonan dollarin erä toimitetaan muulla tavalla.
Toimitus on viivästynyt Gazan rajaväkivaltaisuuksien takia.
Israelin viranomaiset eivät vastanneet TV7:n kommenttipyyntöön.
Gazaa hallitsee kansainvälisesti terroristijärjestöksi luokiteltu Hamas.
Rahat siirretään, vaikka rajaväkivalta jatkuu.
Perjantaina noin 14 000 palestiinalaista osoitti mieltä rajalla.
Monet heittivät kiviä, polttivat renkaita -
ja heittivät kranaatteja ja räjähteitä kohti israelilaissotilaita rajalla.
Israelin puolustusvoimat vastasi -
joukkojenhallintakeinoin ja tarkka-ampujatulella.
Israelin puolelta ei tullut tietoon loukkaantumisia tai vahinkoja.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan ja viikon jatkoa. Huomiseen.
Suomennos: Marianne Tenetz